SAMARBEIDSAVTALE

Gjelder for studentprosjekt/praksis ved OsloMet - Storbyuniversiteteti samarbeid med andre institusjoner eller privat og offentlig næringsliv. *(Når studenten skal ha praksis i en institusjon/virksomhet for å få jobb/ praksiserfaring).*

Avtalen inngås mellom:

Student …………………… ……… Studentnummer: ……………………….

og OsloMet - Storbyuniversitetet (OsloMet) ved emneleder.……………………………..

og institusjon/virksomhet ………………………………......… ved ………………………

Prosjektet/praksisen utføres i forbindelse med faget/emnet

…………………………………………………………………………………………………

Prosjektet gir …… studiepoeng i studiet.

**Oppgavens art**

Studenten skal utføre en prosjektoppgave (praksis/ hovedprosjekt) i samarbeid med bedriften/virksomheten. Oppgaven skal utformes i dialog mellom student, bedrift og emneleder. Studenten er ansvarlig for å diskutere prosjektforslag og planer med kontaktpersonen ved bedriften og med emneleder. Den respektive fagavdeling ved OsloMet er ansvarlig for prosjektets pedagogiske innhold, og gir den endelige godkjenning.

**Formål**

Samarbeidets formål er å utvikle studentens kunnskaper, ferdigheter og utvikling av generell kompetanse for å spesialisere seg innen et felt. Prosjektet studenten kommer inn i skal være yrkesrelevant i forhold til utdannelsen han/hun tar. Det er OsloMet sin intensjon at institusjonen/virksomheten blir tilført nye impulser og ideer som kan sette i gang prosesser den kan dra nytte av senere eller får hjelp i for eksempel design i form av 3d modellering, grafisk kommunikasjon osv.

**OsloMet sine rettigheter**

De innleverte eksemplarer/filer av prosjektoppgaven med vedlegg (dette presiseres i oppgavebeskrivelsen), som er nødvendig for sensur og arkivering ved OsloMet, tilhører OsloMet. OsloMet får en vederlagsfri bruksrett til prosjektoppgaven med vedlegg til denne og kan benytte denne til undervisnings- og forskningsformål.

**Institusjon/virksomhet sine rettigheter og plikter**

Institusjonen/virksomheten har eiendomsretten til studentens bidrag i institusjonen/virksomheten sitt prosjekt.

Alle muntlige og skriftlige data, prosesser, produkter, metoder, muntlig og skriftlig informasjon eller analyseverktøy (”resultater”) som utvikles, oppdages eller på annen måte frembringes av studenten eller noen på studentens vegne ved gjennomføringen av institusjonen/virksomheten sitt prosjekt (”prosjektet”) skal tilfalle institusjonen/virksomheten. Det samme gjelder alle rettigheter til tekniske løsninger, metoder, prosesser og prosedyrer som fremkommer som resultat av prosjektet, enten disse kan patenteres eller ikke, samt alle opphavsrettigheter, varemerker, mønster, tegninger, spesifikasjoner, prototyper, knowhow og lignende (også definert som ”resultater”). Dette inkluderer også retten til å fjerne feil, endre design, å utvikle resultatet videre, reprodusere, overføre, reprodusere slik det fremstår og med lyd, publisere, oppbevare eller ellers modifisere, bruk og utnyttelse av resultatene.

Studenten sitt bidrag kan institusjonen/virksomheten benytte i sin egen virksomhet. Studenten har opphavsrett til eget bidrag iht. lov om åndsverk; dvs. at studenten har de ideelle rettigheter. Det betyr at studenten beholder retten til å bli navngitt og respektretten (det som er gjenstand for opphavsrett skal ikke ødelegges eller vanæres).

Institusjon/virksomheten dekker de kostnader som følger av arbeidets art. Utgiftene kan være reiser, materialer for bygging av prototyp, innkjøp av prøver, fargekopiering etc. Kostnader må klareres med bedriften på forhånd. Oppsett av kostnadsramme skal inngå i studentens prosjektspesifikasjon. Beløp dekkes etter originalkvittering.

Institusjon/virksomhet skal stille relevant materiale til disposisjon og gi veiledning.

**Publisering**

Studenten har rett til å inngå avtale med OsloMet om publisering av sin oppgave i OsloMets institusjonelle arkiv på internett. Studenten har også rett til å publisere oppgaven, eller deler av den, som en selvstendig avhandling eller som del av et større arbeid, eller i popularisert form i en hvilken som helst offentlig publikasjon.

**Andre bestemmelser**

Studenten skal når hun/han oppholder seg ved institusjonen/virksomheten, rette seg etter arbeidsreglementet ved institusjonen/virksomheten, samt etter eventuelle andre pålegg fra ledelsen ved institusjonen/virksomheten. Et slikt pålegg kan være å underskrive en avtale om taushetsplikt.

Hvis ønskelig forplikter OsloMet seg til å sørge for at emneleder og evt. sensorer signerer en avtale om taushetsplikt i forhold til informasjon, muntlig, skriftlig eller på annen måte, som de får om det prosjektet studenten har gått inn i. Det må i så fall inngås en egen avtale om taushetsplikt mellom OsloMet og emneleder og evt. sensor.

**Generelt**

Denne avtalen skal ha gyldighet foran andre avtaler som er eller blir opprettet mellom to av partene som er nevnt ovenfor. Dersom student og institusjon/virksomheten inngår avtale om konfidensialitet om det som studenten får kjennskap til i institusjonen/virksomheten, skal konfidensialitetsavtalen kun regulere dette.

Oppstår eventuelle uoverensstemmelser, klager eller skader skal dette snarest meddeles emnelederen.

Eventuell uenighet som følge av denne avtalen skal søkes løst ved forhandlinger. Hvis dette ikke fører frem, er partene enige om at tvisten avgjøres ved voldgift i henhold til norsk lov. Tvisten avgjøres av Oslo tingrett eller den han/hun oppnevner.

Oslo, ………………..

For OsloMet For institusjon/virksomhet Student